Configuració de l'Amarok
En el primer inici, es fa una configuració bàsica; vegeu també Guia ràpida d'inici: Com començar. Però hi ha més sota el capó.
Per a accedir al menú de configuració, aneu a Arranjament Configura l'Amarok... i vegeu el diàleg següent:
Opcions generals de configuració
Opcions generals de configuració

General
A la captura de pantalla anterior, vegeu algunes Opcions generals que podeu establir. Depenent de la distribució, les opcions predeterminades poden variar. En passar per sobre de les opcions amb el punter del ratolí, es mostrarà un consell d'eina per a explicar la configuració individual.
Opcions generals:
Opció	Consell
Mostra una icona a la safata del sistema	Marqueu-la per a activar la icona de l' a la safata del sistema.
Recupera la caràtula automàticament	Marqueu-la per a activar la recuperació automàtica de les caràtules des d'Internet.
Activa les animacions en reduir les miniaplicacions contextuals	Marqueu-la per a activar les animacions en reduir les miniaplicacions contextuals.
Desplaça automàticament la llista de reproducció a la peça actual	Marqueu-la per a desplaçar la llista de reproducció de manera que la peça actual sigui sempre visible.
Mostra la barra d'ànim en el control lliscant de progrés	La Barra d'ànim permet navegar visualment per la música. Tingueu en compte que aquesta característica requereix l'eina de generació de Barra d'ànim externa, o un script.
Estil de la barra d'ànim	Selecciona l'estil de visualització de la barra d'ànim.
Quan activeu la Barra d'ànim, tingueu en compte els requisits següents: la Barra d'ànim només es mostrarà si les vostres peces han estat etiquetades amb ànims. Per a més informació sobre la Barra d'ànim, vegeu: Barra d'ànim.

Col·lecció local
Configuració de la col·lecció local
Configuració de la col·lecció local
Aquest diàleg mostra el vostre sistema de fitxers en una estructura en arbre, anomenada Carpetes de col·leccions. Seleccionar una carpeta sempre inclou les seves subcarpetes. Aquestes carpetes s'exploraran per a obtenir elements multimèdia per a crear la vostra col·lecció. Podeu fer clic amb el botó dret en una carpeta per a tornar a explorar-la individualment, si ha estat seleccionada prèviament.
Opcions de la col·lecció:
Opció	Consell
Torna a explorar tota la col·lecció	Torna a explorar tota la col·lecció. Això no suprimirà cap estadística.
Importa	Importa valoracions i/o estadístiques de versions antigues de l', l'exploració per lots o reproductors multimèdia.
Explora les carpetes recursivament (requereix una exploració completa si s'ha activat de nou)	Si està seleccionat, llegirà totes les subcarpetes.
Vigila els canvis en les carpetes	Si està seleccionat, es vigilaran els canvis a les carpetes de la col·lecció. El vigilant no s'adonarà dels canvis darrere els enllaços simbòlics.
Importació de música: transcodificació de peces	Si hauria de transcodificar les peces quan es mouen o es copien a la col·lecció local.

Importació d'estadístiques
Aquesta opció permet importar estadístiques, , valoracions i puntuacions
des d'una versió antiga de l' 1.4.x (de bases de dades SQLite, MySQL o PostgreSQL)
des d'iTunes
No importa estadístiques d'una base de dades 2.x, així que si voleu fusionar una versió antiga de la base de dades 2.x haureu de fer-ho a mà.

Metadades
Aquest diàleg us permetrà configurar els paràmetres per a la gestió de les metadades. Aquesta és una pàgina separada que comença amb l'Amarok 2.7
Opcions de les metadades:
Opció	Consell
Escriu les estadístiques al fitxer	Marqueu-ho per a escriure les estadístiques de canvis de reproducció com a etiquetes als fitxers d'àudio.
Escriu les caràtules al fitxer, mida màxima...	Marqueu-ho per a escriure les caràtules canviades als fitxers d'àudio. Això substituirà les caràtules incrustades existents. Seleccioneu un valor de la llista desplegable per a establir la mida màxima de la caràtula.
Activa la detecció del joc de caràcters a les etiquetes ID3	Si està marcada, l'Amarok utilitzarà el detector de joc de caràcters de Mozilla per a intentar endevinar automàticament els jocs de caràcters utilitzats en les etiquetes ID3. Si les etiquetes són correctes, és més segur deixar aquesta opció desactivada.

Sincronització d'estadístiques
Aquest diàleg us permetrà mantenir les estadístiques de les vostres col·leccions sincronitzades. Assegureu-vos de marcar només les col·leccions de les quals voleu sincronitzar les metadades.
Opcions de sincronització d'estadístiques:
Opció	Consell
Sincronitza la valoració	Marqueu-ho per a sincronitzar les valoracions entre les col·leccions.
Sincronitza les primeres reproduccions	Marqueu-ho per a sincronitzar les dates de primera reproducció entre les col·leccions.
Sincronitza les darreres reproduccions	Marqueu-ho per a sincronitzar les dates de darrera reproducció entre les col·leccions.
Sincronitza el nombre de reproduccions	Marqueu-ho per a sincronitzar el nombre de reproduccions entre les col·leccions.
Sincronitza les etiquetes	Marqueu-ho per a sincronitzar les etiquetes entre les col·leccions.

Reproducció
Diàleg de configuració de la reproducció
Diàleg de configuració de la reproducció
Configura les opcions de reproducció, així com l'entorn de treball multimèdia de KDE.
Opció	Consell
Esvaeix en aturar	Si està marcada, l' esvairà lentament el volum de reproducció de la peça en aturar o al final de la llista de reproducció, o aturarà la reproducció immediatament.
Esvaeix en fer pausa	Si està marcada, l' esvairà lentament el volum de reproducció de la peça en fer una pausa a la peça actual.
Durada de l'esvaïment	La durada de l'esvaïment en mil·lisegons.
Inhibeix la suspensió automàtica si està reproduint	Si està marcada, l' impedirà que l'ordinador entri en suspensió mentre es reprodueix una peça.
Fa pausa de la reproducció en suspendre	Si està marcada, l' aturarà la reproducció de la peça actual quan l'ordinador estigui a punt de suspendre's.
Reprèn la reproducció a l'inici	Si està marcada, l' reprendrà la reproducció on la vau deixar l'última sessió, com un reproductor de cinta.

Configuració del Phonon
El és l'entorn multimèdia utilitzat per l'. Es va crear per a permetre que el KDE 4 sigui independent de qualsevol entorn multimèdia únic com el GStreamer o el VLC i proporcionar una API estable durant la vida del KDE 4. Com a bonificació addicional, simplifica el desenvolupament proporcionant una API senzilla que funciona a través de plataformes diferents com el Windows i l'OS X.
El resultat de tot això per a vós, l'usuari, és que podeu triar l'entorn multimèdia que us funcioni millor. Normalment està preconfigurat per la vostra distribució.
Els problemes de reproducció a l' no solen ser problemes de l', sinó més aviat problemes del , atès que l' ja no gestiona el so directament.

La pestanya Preferències del dispositiu
Depenent del vostre sistema operatiu i distribució, és possible que hàgiu d'utilitzar ALSA, OSS, PulseAudio, o alguna altra cosa com a dispositiu de reproducció predeterminat. Trobeu-ne un que funcioni amb el botó Prova i s'apliqui a tots els tipus de sortida. Si voleu que els tipus diferents de sortida vagin amb dispositius diferents, això també és possible.

La pestanya Configuració de l'altaveu
Si desitgeu canviar la configuració estàndard de l'altaveu, aquí és el lloc a on fer-ho.

Pestanya del dorsal
Depenent del sistema operatiu, aquí podreu veure opcions com GStreamer, VLC, o DS9 (Windows). El «phonon-backend» recomanat per als usuaris de és el VLC o el GStreamer.
Si no veieu el VLC o el GStreamer, instal·leu el paquet corresponent. Per a la majoria de distribucions, el paquet del VLC, per exemple, seria phonon-backend-vlc.
Cada dorsal ve amb els seus còdecs propis, de manera que depenent del dorsal que escolliu haureu de descarregar els còdecs, ja que la majoria de distribucions no els envien per motius legals.

Notificacions
Diàleg de configuració de notificacions
Diàleg de configuració de notificacions
Opció	Consell
Utilitza el visualitzador en pantalla	Marqueu-ho per a activar la visualització en pantalla (OSD). L'OSD mostra breument les dades de la peça quan es reprodueix una peça nova. Una vegada marcat, l'OSD serà visible a la pantalla i el podeu arrossegar fins a la ubicació que preferiu.
Durada	El temps en mil·lisegons que s'ha de mostrar l'OSD. El valor ha d'estar entre 500 ms i 10000 ms.
Pantalla	Us permet triar la pantalla que hauria de mostrar l'OSD si teniu una configuració multipantalla. Per defecte és 0.
Translúcida	Marqueu-ho per a activar la translucidesa si el vostre sistema d'escriptori ho permet.
Escala de la lletra	(trieu la mida de la lletra de l'OSD)
No mostris quan estigui activa una aplicació de pantalla completa	No mostra l'OSD si hi ha una altra aplicació amb el focus i que s'executa en mode de pantalla completa.
Usa colors personalitzats	Marqueu-ho per a activar els colors personalitzats per al text de l'OSD.
Color del text	Feu clic per a seleccionar el color del text de l'OSD.
Utilitza les notificacions del sistema	Marqueu-ho per a utilitzar la notificació del sistema. Això pot variar depenent del vostre sistema d'escriptori o distribució.

Base de dades
Diàleg de configuració de la base de dades externa
Diàleg de configuració de la base de dades externa
La base de dades predeterminada ja està establerta per a utilitzar el MySQL incrustat. Per a la majoria d'usuaris no hi ha necessitat de configurar una base de dades externa, ja que no hi ha cap canvi en el rendiment. Si voleu compartir la base de dades o utilitzar-la remotament, podeu configurar una base de dades MySQL externa.
L' espera que la base de dades externa i el compte d'usuari ja existeixin. L'usuari també necessita accés complet a la base de dades. Heu de reiniciar l' després de canviar aquests paràmetres.
Si la base de dades encara no està configurada, podeu utilitzar les ordres SQL en el camp de la part inferior per a fer-ho, després de substituir la contrasenya per la correcta.
Opció	Consell
Usa una base de dades MySQL externa	Marqueu-ho per a activar l'ús d'una base de dades externa.
Servidor	Introduïu el nom del servidor MySQL existent.
Port	Introduïu el número de port per a accedir al servidor. El port predeterminat és 3306.
Nom d'usuari	Introduïu el nom d'usuari per a accedir a la base de dades amb privilegis d'accés complet.
Contrasenya	Introduïu la contrasenya de l'usuari predeterminat.
Base de dades	Introduïu el nom de la base de dades. De manera predeterminada, el predefinit és «amarokdb».
Podeu trobar més informació sobre la base de dades externa aquí.

Connectors
Diàleg de configuració dels connectors
Diàleg de configuració dels connectors
La configuració dels connectors controla les Col·leccions, els Serveis d'Internet, i els Dorsals de la col·lecció local.

Col·leccions
L' us ofereix accés a les col·leccions següents, si estan disponibles:
Col·lecció	Descripció
Col·lecció de CD d'àudio	Connector de col·leccions de CD d'àudio per a l'
Col·lecció DAAP	Connector de col·leccions DAAP per a l'
Col·leccions de l'iPod, iPad i iPhone	Connector per a usar dispositius de tipus iPod com a col·leccions en l'
Col·lecció MTP	Connector de col·leccions MTP per a l'
Col·lecció d'emmagatzematge massiu universal	Connector de col·lecció UMS/USB per a l'
Col·lecció UPnP	Connector de col·lecció UPnP per a l'

Serveis d'Internet
L' ofereix per defecte els serveis d'Internet següents:
Servei	Descripció	Cal una configuració
Ampache	Utilitza un servidor extern de música	Sí, cal el servidor Ampache
gpodder.net	Servei de pòdcasts. Vegeu també gpodder.net	No
Jamendo	Escolteu música lliure publicada amb la llicència Creative Common. Vegeu també Jamendo.com	No
Last.fm	Un servei de ràdio d'Internet popular, que només emet per a subscriptors. Vegeu també Last.fm	Sí, informació personal per a l'anàlisi musical 
Botiga Magnatune	Previsualitzeu i compreu música des d'un segell d'enregistrament de discs que no siguin malvats. Vegeu també Magnatunes.com	Només per a baixades
Botiga de música MP3	Accediu a l'Amazon MP3 Store directament des de l'Amarok	Sí
mp3tunes	Un caseller personal d'mp3. Vegeu també mp3tunes.com	Sí
Directori de pòdcasts	Navegueu i subscriviu-vos a una gran elecció de pòdcasts	No
Hi ha altres serveis disponibles a través de scripts.

Dorsals de la col·lecció local
L' ofereix accés als dorsals següents de col·lecció local, si estan disponibles:
Dispositius	Descripció
Dorsal de fitxers locals i d'emmagatzematge massiu USB	Carpetes de la col·lecció local en discs locals i connectables
Dorsal de compartició NFS	Carpetes de col·lecció local en les comparticions remotes NFS (sistema de fitxers de xarxa)
Dorsal de compartició SMB (Windows)	Carpetes de col·lecció local a les comparticions remotes del Samba (Windows)

Configuració de l'Ampache
Si teniu accés a un servidor remot de música Ampache, feu clic a i introduïu la informació necessària. Podeu configurar l'accés a més d'un servidor Ampache. Per a més informació vegeu la secció Ampache en el que segueix.

Configuració de Last.fm
Mentre que la reproducció en continu és gratuïta pel propi reproductor en línia de Last.fm per als residents dels Estats Units, el Regne Unit i Alemanya, només funciona a l' per a subscriptors de pagament. L'anàlisi musical («scrobbling») és de franc, però, sempre que introduïu el vostre nom d'usuari i contrasenya de Last.fm fent clic a . L' us permet emmagatzemar la contrasenya en la Cartera del KDE. Si rebutgeu l'ús del Kwallet, la vostra contrasenya s'emmagatzemarà en text clar.

Configuració de la botiga Magnatune
Escolteu la música que ofereix Magnatune de franc i compreu-la directament a través de l'. Feu clic a per a afegir les vostres credencials de pertinença si sou membre i/o afegiu la vostra adreça de correu electrònic per a tornar a descarregar la música que heu baixat anteriorment de Magnatune.
Per a descarregar, aneu a la subfinestra Orígens de suports, seleccioneu la secció d'Internet i feu clic a la Magnatune Store. Després es descarregarà el catàleg on podreu cercar i seleccionar la música que voleu comprar.

Configuració de la MP3 Store
Accediu a l'Amazon MP3 Store directament des de l'.
L'Amazon MP3 Store necessita saber en quin país esteu situat perquè ofereix elements diferents depenent de la vostra ubicació. Es permet als països següents:
França
Àustria, Alemanya, Suïssa
Japó
Regne Unit
Estats Units (predeterminat)
NOTA: Canviar el país invalida el teu carretó de la compra. Si el vostre país no està en la llista, no podeu utilitzar l'Amazon MP3 Store perquè no està permès per Amazon.

Configuració de mp3tunes
Si teniu un caseller personal de mp3tunes, feu clic a i introduïu el vostre nom d'usuari i contrasenya. Llavors podreu accedir al vostre caseller en línia.

Scripts
Diàleg de configuració de scripts
Diàleg de configuració de scripts
La configuració de script a l' cobreix els scripts Genèric, Lletres, i Servei de scripts. Els scripts s'afegeixen al diàleg Gestiona scripts.

Scripts genèrics
Els scripts genèrics afegeixen funcionalitats a l'. La Consola de scripts de l'Amarok està disponible per defecte; altres scripts que afegeixen gravació de CD, emmagatzematge d'imatges de caràtula, jocs i moltes altres opcions estan disponibles. Si està instal·lat, aquests scripts es mostraran al menú Eines.

Scripts de lletres
Hi ha diversos scripts de lletres disponibles; Ultimate Lyrics es proporciona per defecte. Els scripts de lletres escollits proporcionaran la lletra mostrada a la Miniaplicació de lletres a la subfinestra de Context.

Scripts de serveis de scripts
Els serveis de scripts, si estan activats, es mostraran als Serveis d'Internet a la subfinestra Collections. Moltes col·leccions de fluxos estan disponibles, en molts idiomes, i de molts orígens.

Gestiona scripts
A la part inferior del diàleg de configuració hi ha dues opcions:
Actualitza automàticament els scripts integrats
Baixa i instal·la automàticament les actualitzacions dels scripts integrats des del lloc web de l', si estan disponibles. Activeu-ho si normalment teniu connexions d'Internet que funcionen i voleu que els scripts s'actualitzin automàticament. Això no actualitzarà els scripts subministrats pels usuaris de KDE-apps.org.
Botó Gestiona scripts
Explora, instal·la i desinstal·la scripts subministrats per l'usuari; també cerca, ordena i valora els scripts en l'Instal·lador de complements de l'Amarok.

Instal·lador de complements
Gestor de scripts de l'Amarok
Gestor de scripts de l'Amarok
Usant l'Instal·lador de complements, es poden instal·lar els últims scripts d' contribuïts per l'usuari. També hi ha opcions per a cercar, ordenar i valorar els scripts.
Els botons Instal·la scripts i Desinstal·la es poden utilitzar per a gestionar scripts. Es poden instal·lar paquets de scripts de tipus amarokscript.tar, amarokscript.tar.bz2, amarokscript.tar.gz

Informació de l'script
Apreneu-ne més pel que fa a un script utilitzant el botó .
Un script també es pot executar directament a la consola de scripts de l'Amarok. Això s'activa seleccionant la consola de scripts i confirmant la selecció prement el botó D'acord o Aplica. Per a desactivar la consola de scripts desseleccioneu-la i torneu a confirmar.

Canvi dels formats

Canvi del format de la finestra de l'Amarok
La visibilitat de cadascuna de les tres subfinestres de l' s'indica al menú Visualitza (part del menú de nivell superior). Si desbloquegeu el format, cada una de les tres subfinestres mostrarà dues caselles que es poden fer clic. Aquests dos quadres us permeten reorganitzar o personalitzar el format de la finestra de l'. En fer clic a X es tanca aquesta subfinestra en particular. Després d'haver-se tancat, es pot activar una altra vegada una subfinestra marcant el quadre apropiat en el menú Visualitza. En fer clic a Reinicia el format es restablirà el format de nou a l'aspecte predeterminat.

Desacoblar les subfinestres de l'Amarok
En fer clic al símbol buit a l'esquerra de la creu, aquest plafó es desacobla, de manera que apareixerà com una finestra separada a l'escriptori. La repetició d'aquesta acció a la subfinestra desacoblada l'acoblarà de nou dins de la finestra de l'. Podeu arrossegar les subfinestres dins de la finestra de l' per a reordenar-les. Podeu apilar els plafons, o fins i tot posar un o dos d'ells cobrint els altres, seleccionables per pestanyes.

Bloquejar i desar el format de la finestra de l'Amarok
Si esteu satisfet amb el format dins de la finestra de l', podeu bloquejar aquest format fent clic a l'element apropiat en el menú Visualitza. Tingueu en compte que si voleu assegurar-vos que el vostre format es manté quan tanqueu la sessió amb l' encara obert, sortiu de l' primer escollint Amarok Surt, o escrivint Q.

Canviar la barra d'eines
També podeu triar entre dos formats de la barra d'eines fent clic a l'element apropiat en el menú Visualitza:
Barra d'eines principal
Barra d'eines fina
Més sobre la barra d'eines aquí.

Canviar el format de la llista de reproducció
Per a accedir a l'Editor del format de la llista de reproducció, aneu a Llista de reproducció Formats de llista de reproducció Configureu els formats de la llista de reproducció... i veureu la finestra de l'editor anterior. A l'esquerra podeu veure els formats predefinits; en fer clic sobre aquests podreu veure com es fa la configuració a la dreta. En fer clic al botó Previsualització us permet veure el format aplicat a la subfinestra Llista de reproducció.

Modificar un format predeterminat
Per a modificar un dels formats predeterminats, primer feu-ne una còpia nova: simplement feu clic a i deseu-la amb un nom nou. Per a generar un format nou, feu clic a
Un format consisteix en 3 elements: la Capçalera de l'àlbum, el Cos de l'àlbum (amb un cos especial d'àlbum per a diverses peces d'artistes) i la configuració de peces Senzilla, seleccionable en les pestanyes al mig de l'editor. Per a afegir un element, simplement arrossegueu-lo des del selector a la part superior i deixeu-lo anar a la pestanya de format triat a continuació. Per a mostrar la caràtula de l'àlbum, només cal marcar el camp Caràtula.
A més, també podeu afegir:
Elements del menú	Descripció
Mostra els controls de reproducció en línia	els controls de reproducció apareixeran a sota de la línia de la peça en reproducció.
Mostra els consells	Els consells d'eina que mostren la informació de les etiquetes ID3 es mostraran en passar per sobre d'una peça.

Configuració del format d'elements
Cadascun dels elements afegits llavors pot tenir el seu propi format configurat: en passar per sobre de l'element es mostra una clau, en fer clic en aquesta clau us permetrà accedir a un diàleg de configuració per a aquest element. L'exemple següent mostra el diàleg de configuració per a l'element Àlbum:
Llavors es pot decidir l'amplada total de l'element (100% és l'amplada total de la línia, així que si s'utilitza una amplada personalitzada i teniu més d'un element en una línia, cal reduir aquesta amplada per element), la seva alineació, el pes de la lletra i si l'etiqueta s'ha de mostrar amb un prefix o un sufix.

Exemple: format d'una línia
Exemple: per a generar un format d'una sola línia sense agrupar només afegiu elements a l'element peça Senzilla.

Emmagatzematge del format de la llista de reproducció
Els formats de la llista de reproducció s'emmagatzemaran en format «xml» en $HOME/.kde/share/apps/amarok/playlist_layouts (pot ser $HOME/.kde4/share/apps/amarok/playlist-layouts en algunes distribucions).